פלורנס אמילי קרלייל

פלורנס אמילי קרלייל (באנגלית : Florence Emily Carlyle ; 24 בספטמבר 1864 – 2 במאי 1923 ) הייתה ציירת דיוקנאות קנדית.<ref>Murray, Joan (2004). Florence Caryle: Against All Odds. London and Woodstock: Museum London and the Woodstock Art Gallery. pp 11</ref> יצירותיה מוצגות באוסף של הגלריה הלאומית של קנדה.

== ביוגרפיה ==
=== ילדות ===
פלורנס קרלייל נולדה ב-24 בספטמבר 1864 בגאלט, מערב קנדה,<ref>McGirr, Katelyn. "Florence Carlyle An Artist Biography". RiverBrink Art Museum Blog. Archived from the original on 29 July 2017</ref> לאמילי יומנס קרלייל וויליאם קרלייל.<ref>Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press pp 13</ref> פלורנס, הייתה השנייה מבין שבעה ילדים. בשנת 1871 עברה משפחת קרלייל לוודסטוק, אונטריו, שם עבד אביה, ויליאם קרלייל, כמפקח מחוז אוקספורד של בתי הספר. בזמן שהתגוררה בוודסטוק, אמילי יצרה סטודיו לאמנות לילדים מקומיים שהיו מעוניינים לפתח את כישוריהם האמנותיים בהדרכת אמנים. אמילי חשה בכישרון האמנותי של בתה, וסידרה לפלורנס שיעורי ציור עם ויליאם ליס ג'אדסון. דודו של ויליאם היה ההיסטוריון והפילוסוף הסקוטי תומאס קרלייל.<ref>Campbell, Claire (Spring 2010). "Review of The Practice of Her Profession: Florence Carlyle, Canadian Painter in the Age of Impressionism" (PDF). Journal of Historical Biography. 7: 182–185. Archived (PDF) from the original on 27 March 2014</ref>

=== בגרות ===
בשנת 1883 פלורנס ואחותה הצעירה, ליליאן, הציגו כמה מיצירותיהן במחלקת הנשים של התערוכה התעשייתית של טורונטו.<ref>Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp 22</ref> התערוכה הזו היא שהעניקה לפלורנס הכרה נרחבת כשהנסיכה לואיז ובעלה, המרקיז מלורן, רכשו את אחד מציוריה ״חבצלות לבנות״ שצוירה על חרסינה. אירוע זה זכה לסיקור נרחב על ידי הגלוב, דיילי מייל והעיתון של וודסטוק באותה עת.<ref>Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp. 23</ref>

=== השכלה בפריז ===
המריבה, 1902
לאחר שהבינה שהיא צריכה לצאת לאירופה כדי לפתח עוד יותר את כישוריה האמנותיים, קרלייל בת ה-26 עברה לפריז, ב-3 בנובמבר 1890.<ref>Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp. 36</ref> קרלייל נסעה לפריז עם המנטור האמנותי שלה, פול פיל, אחותו מרגרט פיל ואביהן ג'ון פיל. עם הגעתה הראשונה לפריז, קרלייל התקשתה למצוא אקדמיה אמנותית שמקבלת נשים ולא הפרידה בין גברים לנשים בשיעורים. בהתחלה קרלייל למדה באקדמיה ז'וליאן, אך לאחר מחלוקת עם ויליאם אדולף בוגרו, היא עברה לאקדמיה הפחות יוקרתית. ב־1892 קרלייל חזרה לאקדמיה ז'וליאן כדי לסיים את לימודיה. בשנת 1893 היא הציגה את הציור שלה ״אשה הולנדית״ בסלון של אגודת האומנים הצרפתית, שם הוא זכה לתשומת לב חיובית. קרלייל חזרה לוודסטוק, שם משפחתה עדיין התגוררה בשנת 1896.<ref>Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp.69</ref>

=== שנים מאוחרות ===
היו לה אולפנים בלונדון ובוודסטוק, ובשנת 1897 הפכה לאישה הראשונה שנבחרה לשותפה באקדמיה המלכותית הקנדית. בשנת 1899, היא הקימה סטודיו בניו יורק.<ref>Farr, Dorothy; Luckyj, Natalie (1975). From Women's Eyes: Women Painters in Canada. Kingston: Agnes Etherington Art Centre. p. 26.</ref> בשנת 1904, ציור השמן שלה "המריבה״ נבחר להופיע בתצוגה הקנדית ב״תערוכת הרכישה של לואיזיאנה״, שם זכתה במדליית כסף. העיתון "מונטריאול גאזט" תיאר את הציור הזה כ"יצירה חזקה המתארת ריב עם מאהב", ושיבח את ביצועו כ"חיתוך ברור והחלטי."<ref>"Art exhibition: Annual display of Royal Canadian Academy opens at the art gallery". The Gazette. 18 March 1904. p. 6.</ref>

בעשרים השנים האחרונות לחייה בילתה בקרובורו, סאסקס, אנגליה, שם היא ובת זוגה, ג'ולייט הייסטינגס, קנו קוטג' אנגלי.

קרלייל מתה בקרובורו באביב 1923. יצירותיה מוצגות באוסף של גלריית האמנות וודסטוק בוודסטוק, אונטריו (55 יצירות).<ref>"Florence Carlyle". woodstockartgallery.pastperfectonline.com. Woodstock Art Gallery</ref>

== קישורים חיצוניים ==

== הערות שוליים ==

קטגוריה:ציירות קנדיות
קטגוריה:ילידות 1864
קטגוריה:נפטרות ב-1923